open-index/open-wikipedia-markdown huggingface dataset:
רנדי אנטקה

**רנדי אנטקה** (בצרפתית: **Randy Nteka**; נולד ב-6 בדצמבר 1997) הוא כדורגלן אנגולי-צרפתי המשחק בעמדות הקשר ההתקפי והחלוץ בראיו ואייקאנו מהלה ליגה ובנבחרת אנגולה.
## קריירה
אנטקה נולד בפריז. בינואר 2017 הצטרף לבטיס סן איסידרו, שם ערך את הופעת הבכורה שלו. בנובמבר של אותה שנה עבר לפואנלברדה. הוא ערך את הופעת הבכורה שלו בקבוצה הראשונה ב-7 בינואר 2018 וכבש את שער הבכורה שלו בניצחון 1–2 על דפורטיבו פאבריל במסגרת הליגה הספרדית השלישית. בעונת 2018/2019 היה שותף להעפלתה של פואנלברדה לליגה הספרדית השנייה לראשונה בתולדותיה.

ב-28 ביולי 2021 חתם על חוזה לחמש שנים בראיו ואייקאנו מהלה ליגה. ב-15 באוגוסט ערך את הופעת הבכורה שלו בליגה, בהפסד 3–0 לסביליה. ב-29 באוגוסט כבש את שער הבכורה שלו בניצחון 4–0 על גרנדה. ב-1 בפברואר 2023 הושאל לאלצ'ה מהלה ליגה עד לסוף העונה.
## קריירה בין-לאומית
אנטקה נולד בצרפת והוא ממוצא אנגולי וקונגולזי. הוא ערך את הופעת הבכורה שלו בנבחרת אנגולה ב-7 ביוני 2024, בניצחון 0–1 על אסוואטיני במסגרת מוקדמות מונדיאל 2026.

נכלל בסגל הנבחרת לטורניר גביע אפריקה לאומות 2025.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים אנגולים
קטגוריה:חלוצי כדורגל צרפתים
קטגוריה:חלוצי כדורגל אנגולים
קטגוריה:כדורגלני ראיו ואייקאנו
קטגוריה:כדורגלני אלצ'ה
קטגוריה:כדורגלני נבחרת אנגולה
קטגוריה:כדורגלני גביע אפריקה לאומות 2025
קטגוריה:אנגולים שנולדו ב-1997
קטגוריה:צרפתים שנולדו ב-1997
לוקה קולאושו

**לוקה ווריק דייובי קולאושו** (באיטלקית ובאנגלית: **Luca Warrick Daeovie Koleosho**; נולד ב-15 בספטמבר 2004 בנורווק שבקונטיקט, ארצות הברית) הוא כדורגלן איטלקי-אמריקאי-קנדי המשחק בעמדת קשר הכנף בקבוצת פריז מהליג 1, בהשאלה מברנלי.

## קריירת מועדונים
קולאושו גדל במחלקות הנוער של טרמבול יונייטד, מנהטן קיקרס, ראוס דפורטיו ואספניול. ב-2 ביוני 2021 חתם על חוזה מקצועני ראשון לשלוש שנים באספניול. בעונת  החל לשחק בקבוצת המילואים של המועדון במסגרת סגונדה דיויסיון RFEF. ב-22 במאי 2022 ערך את הופעת הבכורה שלו בקבוצה הראשונה של המועדון, בתיקו 0-0 נגד גרנדה במסגרת המחזור ה-38 והאחרון בלה ליגה לעונת 2021/2022. ב-4 ביוני 2023 הבקיע את שער הבכורה שלו במועדון, בתיקו 3-3 נגד אלמריה במסגרת המחזור ה-38 והאחרון בליגה לעונת 2022/2023. הוא ערך חמש הופעות ליגה במדי המועדון.

ב-25 ביולי 2023 חתם על חוזה לארבע שנים בברנלי מהפרמייר ליג. ב-11 באוגוסט ערך את הופעת הבכורה שלו במועדון, בהפסד 3-0 למנצ'סטר סיטי במסגרת המחזור הראשון בליגה לעונת 2023/2024. ב-2 בדצמבר הבקיע את שער הבכורה שלו במועדון, בניצחון 5-0 על שפילד יונייטד במסגרת המחזור ה-14 בליגה. הוא ערך 15 הופעות ליגה והבקיע שער אחד בעונה זו, שהסתיימה בירידתה של ברנלי לפוטבול ליג צ'מפיונשיפ. בעונת 2024/2025 ערך 28 הופעות ליגה, בהן הבקיע שני שערים.

ב-21 באוגוסט 2025 הושאל בחזרה לאספניול מלה ליגה למשך עונת 2025/2026.

ב-9 בינואר 2026 הושאל לפריז מהליג 1 עד לתום העונה עם אופציית רכישה.

## קריירה בין-לאומית
קולאושו נולד בארצות הברית לאב ניגרי ולאם איטלקייה-קנדית, ולכן רשאי לייצג את ארצות הברית, קנדה, ניגריה ואיטליה.

בחודש אוגוסט 2019 שיחק בנבחרת ארצות הברית עד גיל 15, ובחודש אפריל 2022 זומן למחנה אימונים של נבחרת ארצות הברית עד גיל 20.

בחודש יוני 2022 זומן לסגל נבחרת קנדה לקראת משחק ידידות ושני משחקים במסגרת ליגת האומות של CONCACAF. הוא עזב את מחנה הנבחרת לאחר ביטול משחק הידידות נגד נבחרת איראן, והביטול העוקב של משחק הידידות החלופי נגד נבחרת פנמה. בחודש ספטמבר 2022 זומן לסגל נבחרת קנדה לקראת משחקי הידידות נגד נבחרות קטר ואורוגוואי. בחודש מאי 2023 נכלל בסגל המורחב של נבחרת קנדה לקראת טורניר הגמר של ליגת האומות של CONCACAF.

בחודש אוגוסט 2023 נענה לזימונו לסגל נבחרת איטליה עד גיל 19, והצטרף למחנה אימונים לקראת משחקי מוקדמות אליפות אירופה עד גיל 19, ובהמשך שיחק גם במשחקי המוקדמות. הוא נכלל בסגל הנבחרת לטורניר שנערך במלטה, וזכה עמה בטורניר.

ב-21 בנובמבר 2023 ערך את הופעת הבכורה שלו בנבחרת איטליה עד גיל 21, במסגרת מוקדמות אליפות אירופה עד גיל 21 לשנת 2025. הוא נכלל בסגל הנבחרת לטורניר, וערך בו שלוש הופעות.

## תארים
;נבחרת איטליה עד גיל 19
* אליפות אירופה עד גיל 19 (1): 2023

## קישורים חיצוניים

## הערות שוליים

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלנים קנדים
קטגוריה:קשרי כדורגל קנדים
קטגוריה:כדורגלני אספניול
קטגוריה:כדורגלני ברנלי
קטגוריה:כדורגלני פריז
קטגוריה:איטלקים שנולדו ב-2004
קטגוריה:אמריקאים שנולדו ב-2004
קטגוריה:קנדים שנולדו ב-2004
דיוקן עצמי (יורדאנס)

הציור **דיוקן עצמי** נחשב לדיוקן העצמי הוודאי היחיד של הצייר הפלמי יאקוב יורדאנס המצוי באוספים בבלגיה. היצירה התקבלה כירושה על ידי קרן המלך בודואן והופקדה ברובנסהאוס שבאנטוורפן.

בציור מביט יורדאנס ישירות אל הצופה. הוא לבוש בבגדים פשוטים לכאורה אך מפוארים, המעידים על מעמדו כאמן מצליח. מעבר לחולצתו בעלת הצווארון הפשוט, הוא לובש בגד עליון המעוטר בפס זהב ובכפתורים בולטים. היצירה משקפת ככל הנראה את אופיו של האמן – אדם בטוח בעצמו אך מאופק.

יורדאנס הרבה להציג את עצמו ביצירותיו, הן כחלק מקבוצה והן בדמויות יחיד. כאשר צייר את עצמו לבדו, הופיע לרוב בחצי־דמות, לעיתים קרובות כשבידו דף נייר.

הציור שנמסר לקרן המלך בודואן מהווה גרסה של דיוקן עצמי אחר המוצג כיום בגלריה הממלכתית שבטירת נויבורג על הדנובה, הנחשב לייצוג איקוני של האמן.

## הערות שוליים

קטגוריה:דיוקנאות עצמיים
קטגוריה:ציורי שמן
קטגוריה:גברים בציור
קטגוריה:יאקוב יורדאנס: ציורים
נוירופילין 2

**נוירופילין 2** (באנגלית: **Neuropilin 2**, ובקיצור **NRP2**) הוא חלבון שבבני אדם מקודד על ידי הגן *NRP2*.

הגן הזה מקודד אחד מהחלבונים שמשתייכים למשפחת חלבוני הקולטן נוירופילין. NRP2 מתבטא על מגוון רחב של סוגי תאים. החלבון הטרנסממברנלי הזה נקשר לאינטגרינים של החלבון הטרנסממברנלי SEMA3C, של החלבון SEMA3F, של החלבון VEGF-A, של החלבון VEGF-C, של החלבון VEGF-D, של הציטוקין TGFβ וכן של החלבון ANGPTL4, כדי לקדם מסלולי איתות במורד הזרם.

NRP2 ממלא תפקיד בהתפתחות קרדיווסקולרית, הנחיית אקסונים ויצירת גידולים, דלקות ומחלות לב וכלי דם. זוהו מספר גרסאות שעתוק המקודדות לאיזופורמים שונים (צורות חלבון שונות) עבור גן זה.

## קריאה נוספת

 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 


## הערות שוליים

קטגוריה:גנים בכרומוזום 2 באדם
איין מוניוס

**איין מוניוס קאפייאן** (בספרדית: **Aihen Muñoz Capellán**; נולד ב-16 באוגוסט 1997) הוא כדורגלן ספרדי המשחק בעמדות המגן השמאלי והקיצוני השמאלי בריאל סוסיאדד מהלה ליגה.
## קריירה
מוניוס נולד באצ'אורי שבנווארה. הוא גדל במחלקת הנוער של ריאל סוסיאדד. בשנת 2015 קודם לקבוצת המילואים השלישית של המועדון, ששיחקה בליגה הרביעית. לקראת עונת 2017/2018 קודם לקבוצת המילואים של המועדון, ששיחקה בליגה השלישית. ב-6 בינואר 2019 ערך את הופעת הבכורה שלו בלה ליגה, כשפתח בהרכב בניצחון 2–0 על ריאל מדריד.

ב-23 באפריל 2019 האריך את חוזהו במועדון עד לשנת 2022, וב-9 ביוני 2019 קודם באופן קבוע לקבוצה הבוגרת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל סוסיאדד
קטגוריה:ספרדים שנולדו ב-1997
אוסייל מוניוס

**אוסייל מוניוס גלארסה** (בספרדית: **Uziel Muñoz Galarza**; נולד ב-8 בספטמבר 1995) הוא אתלט מקסיקני, סגן אלוף עולם (טוקיו 2025) בהדיפת כדור ברזל.

## ביוגרפיה
### 2019
#### מדליית ארד באוניברסיאדה
באוניברסיאדת נאפולי שנערכה ביולי זכה במדליית ארד בהדיפת כדור ברזל בתוצאה של 20.45 מטר.

#### מדליית ארד במשחקים הפאן-אמריקאיים
במשחקים הפאן-אמריקאיים שנערכו בלימה שבפרו באוגוסט זכה במדליית ארד בהדיפת כדור ברזל בתוצאה של 20.56 מטר.

באליפות העולם שנערכה בדוחה שבקטר באוקטובר סיים במקום 34 בהדיפת כדור ברזל בתוצאה של 19.06 מטר.

### 2022
באליפות העולם שנערכה ביוג'ין שבאורגון, ארצות הברית, ביולי, סיים במקום 12 בהדיפת כדור ברזל בתוצאה של 20.01 מטר.

### 2023
#### אלוף משחקי מרכז אמריקה והקריביים
במשחקי מרכז אמריקה והקריביים שנערכו בסן סלוודור שבאל סלוודור ביולי זכה במדליית זהב בהדיפת כדור ברזל בתוצאה של 20.81 מטר.

באליפות העולם שנערכה בבודפשט שבהונגריה באוגוסט סיים במקום 15 בהדיפת כדור ברזל בתוצאה של 20.62 מטר.

#### סגן אלוף המשחקים הפאן-אמריקאיים
במשחקים הפאן-אמריקאיים שנערכו בסנטיאגו דה צ'ילה שבצ'ילה בנובמבר זכה במדליית כסף בהדיפת כדור ברזל בתוצאה של 21.15 מטר.

### 2024
באליפות העולם באולם שנערכה בגלאזגו שבממלכה המאוחדת במרץ סיים במקום 15 בהדיפת כדור ברזל בתוצאה של 19.28 מטר.

באולימפיאדת פריז שנערכה ביולי-אוגוסט סיים במקום שמיני בהדיפת כדור ברזל בתוצאה של 20.88 מטר.

### 2025
#### סגן אלוף צפון אמריקה, מרכז אמריקה והקריביים
באליפות צפון אמריקה, מרכז אמריקה והקריביים שנערכה בפריפורט שבאיי בהאמה באוגוסט זכה במדליית כסף בהדיפת כדור ברזל בתוצאה של 20.89 מטר.

#### סגן אלוף עולם
באליפות העולם שנערכה בטוקיו שביפן בספטמבר זכה במדליית כסף בהדיפת כדור ברזל בשיא מקסיקו חדש של 21.97 מטר, אחרי ראיין קראוזר מארצות הברית (22.34 מטר) ולפני לאונרדו פאברי מאיטליה (21.94 מטר).

## שיאים אישיים
### אצטדיון
* הדיפת כדור ברזל: 21.97 מטר (2025), **שיא מקסיקו**

## קישורים חיצוניים
* 

קטגוריה:הודפי כדור ברזל
קטגוריה:אתלטים מקסיקנים
קטגוריה:אתלטים באולימפיאדת פריז (2024)
קטגוריה:מקסיקנים שנולדו ב-1995
ג'קי צ'ונג

**ג'קי צ'ונג** (באנגלית: **Jackie Chung**; נולדה ב-10 ביולי 1979) היא שחקנית אמריקאית הידועה מתפקידה כ"לורל פארק" בסדרה "הקיץ שבו הפכתי ליפה" של אמזון משנת 2022. הופעותיה בטלוויזיה כוללות את "תחנה 19" ו"האנטומיה של גריי".

## קריירה
צ'ונג ערכה את הופעת הבכורה המקצועית שלה במשחק בתפקיד ג'יי.סי בסרט הקצר משנת 2005 "Take It or Leave It?."

בשנת 2017, צ'ונג הופיעה בתור קליאו קים בסדרה "האנטומיה של גריי".

בשנת 2022, צ'ונג החלה לככב בתור לורל פארק, אמה של איזבל "בלי" קונלין (לולה טאנג), הדמות הראשית בסדרה "הקיץ שבו הפכתי ליפה" המבוססת על ספר באותו השם של הסופרת ג'ני האן. הסדרה שודרה במשך שלוש עונות עד 2025.

## חיים אישיים
צ'ונג נשואה לשחקן האמריקאי לואי אוזאווה. לזוג יש שני ילדים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:אמריקאיות שנולדו ב-1979
קטגוריה:אמריקאים שנולדו ב-1979
קטגוריה:שחקניות אמריקאיות
קטגוריה:שחקנים אמריקאים
טרוי דאונינג

**טרוי בריאן דאונינג** (באנגלית: **Troy Bryan Downing**; נולד ב-4 במרץ 1967) הוא פוליטיקאי ואיש עסקים אמריקאי המכהן כחבר בית הנבחרים של ארצות הברית מטעם מחוז הקונגרס השני של מדינת מונטנה מאז 2025. דאונינג, חבר המפלגה הרפובליקנית, כיהן טרם היבחרו לקונגרס כמבקר המדינה של מונטנה בין השנים 2021–2025.

## ביוגרפיה
דאונינג נולד באינדיו שבקליפורניה. הוא למד מתמטיקה שימושית ומדעי המחשב באוניברסיטת ניו יורק, ועבד כחוקר וכמרצה במכון קוראנט למדעי המתמטיקה של האוניברסיטה (CIMS). לאחר לימודיו הגבוהים ייסד את "WebCal", חברת לוחות שנה מקוונים שנרכשה כעבור זמן מה בידי Yahoo!. בהמשך ייסד חברת ביטוח מסחרית מדינתית וחברה לתיווך נדל"ן.

לאחר פיגועי 11 בספטמבר התגייס דאונינג אל חיל האוויר של ארצות הברית ושובץ בטייסת לחילוץ וחיפוש קרבי. במהלך שירותו הצבאי פעל כמהנדס טיסה ויצא לשני סבבי לחימה באפגניסטן. במקביל ולאחר שירותו בחיל האוויר המשיך בפעילות עסקית, והיה המנכ"ל של "AC Self Storage Solutions", חברת אחסון והשקעות נדל"ן הפועלת בקרלסבד שבקליפורניה. בנוסף, הוא בעלים-שותף של מזקקת "ויילדריי" בבוזמן, שייצרה אלפי גלונים של חומרים לחיטוי ידיים בשיא מגפת הקורונה בארצות הברית.

בבחירות 2018 התמודד דאונינג אל מועמדות המפלגה הרפובליקנית לסנאט של ארצות הברית, אך סיים במקום השלישי בבחירות המקדימות לאחר מאט רוזנדייל וראסל פאג. בבחירות 2020 גבר על סקוט טוקסברי ונלי ניקול בבחירות המקדימות של המפלגה הרפובליקנית לתפקיד מבקר המדינה של מונטנה. ב-2 ביוני 2020 נבחר למועמד המפלגה, לאחר שניצח ב-55 מתוך 56 מחוזות מונטנה וגרף 50% מהקולות. בבחירות הכלליות ניצח את חבר הסנאט של מונטנה שיין מוריג'ו, והושבע לתפקידו כמבקר המדינה ב-4 בינואר 2021.

ב-4 ביוני 2024 זכה דאונינג בבחירות המקדימות של המפלגה הרפובליקנית לייצוג מחוז הקונגרס השני של מונטנה בבית הנבחרים של ארצות הברית. בבחירות הכלליות שהתקיימו ב-5 בנובמבר 2024 הביס את המועמד הדמוקרטי ג'ון דריסקול, ונבחר לתקופת כהונתו הראשונה בקונגרס. ב-3 בינואר 2025 החל את תפקידו עם התכנסות הקונגרס ה-119 של ארצות הברית.

## קישורים חיצוניים

* 

* 

## הערות שוליים

קטגוריה:אמריקאים ילידי קליפורניה
קטגוריה:בוגרי אוניברסיטת ניו יורק
קטגוריה:קצינים וחוגרים בחיל האוויר של ארצות הברית
קטגוריה:אנשי עסקים אמריקאים
קטגוריה:חברי בית הנבחרים של ארצות הברית ממונטנה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-119 של ארצות הברית
קטגוריה:אמריקאים שנולדו ב-1967
מילנקו וסניץ'

**מילנקו ראדומאר וסניץ**' (בסרבו-קרואטית: **Milenko Radomar Vesnić**; 13 בפברואר 1863 – 15 במאי 1921) היה פוליטיקאי ודיפלומט סרבי, אשר כיהן כשר החוץ וכראש ממשלת סרביה בתקופת מלחמת העולם הראשונה ולאחריה. בעקבות קשריו עם הקצין היהודי דוד אלבלה, הכיר וסניץ' בשם ממשלת סרביה בהצהרת בלפור, ובכך הייתה סרביה למדינה הראשונה אשר הכירה בהצהרה.

## ביוגרפיה
### ראשית חייו והקריירה
וסניץ' נולד בכפר דונישיצ'ה אשר בדרום-מערב סרביה. רכש השכלה אקדמית במשפטים באוניברסיטת בלגרד וב-1888 רכש דוקטורט במשפטים באוניברסיטת מינכן. הוא התמחה במשך מספר שנים בלונדון ופריז. ב-1891 הצטרף לשירות הדיפלומטי הסרבי, ובמקביל כיהן כפרופסור למשפטים מן המניין, באוניברסיטת בלגרד. ב-1893 נבחר לפרלמנט הסרבי מטעם המפלגה הרדיקלית העממית , וכיהן כשר החינוך והדתות בממשלתו של סאבה גרוייץ' . ב-1899 נשפט ונדון לשנתיים מאסר בעוון העלבתו של המלך מילאן הראשון, וב-1901 שב לשירות הדיפלומטי ומונה לשגריר סרביה לממלכת איטליה. ב-1906 מונה לשר המשפטים בממשלתו של ניקולה פאשיץ'. בהמשך, כיהן כשגריר סרביה בצרפת, וכיהן כנציגה של הממלכה לוועידת לונדון אשר חתמה את אירועי מלחמת הבלקן הראשונה. היה חבר המוסד לחוק בין-לאומי.

### מלחמת העולם הראשונה ואחריתו
לאחר הכרעת המערכה על סרביה במלחמת העולם הראשונה, הכריז הוויווד ראדומיר פוטניק הכריז על נסיגה כללית של הכוחות הלוחמים, שנסוגו דרך מונטנגרו לדורס שבאלבניה. הנסיגה התנהלה במזג אוויר חורפי, ללא מזון או ציוד מספק וכאשר לחיילים מצטרפים אלפי אזרחים חסרי-כל וכן פטר הראשון, מלך סרביה, בני ביתו וממשלתו. נוסף לתקיפות מצד האויב סבלו הנסוגים מרעב ומחלות. בסופו של דבר הגיעו לחופי אלבניה כ-155,000 איש. נוסף לכ-90,000 הרוגים במהלך הקרבות עוד כ-100,000 קרבנות נפלו במהלך הנסיגה הקשה דרך ההרים האלבניים. לאי קורפו הגיעו כ-125,000 סרבים במצב גופני ולוגיסטי ירוד, כשהם אינם מאומנים ואינם מצוידים ומאורגנים. וסניץ' כיהן כשר החוץ של הממשלה הגולה ובהמשך כראש המשלחת הצבאית הסרבית לארצות הברית.

בקורפו יצר דוד אלבלה קשר עם הממשלה הגולה והציע להיעזר בארצות הברית וביהודיה למען שיקומה של הממלכה. אלבלה מונה לנציג הממלכה ונשלח בספטמבר 1917 לארצות הברית. הוא נפגש עם מנהיגי הקהילה היהודית ופעילים ציוניים כגון לואי ברנדייס, סטיבן שמואל וייז, סיירוס אדלר וחיים ויצמן ופעל באמצעותם לסייע לסרביה וליהודיה. עם פרסום הצהרת בלפור נעזר אלבלה בקשריו האישיים עם ראשי השלטון והציע שהממשלה הסרבית תכיר בהצהרה. בעקבות פעילותו העביר אליו מילנקו וסניץ' מכתב מטעם הממשלה הגולה ובו הכרה של ממשלת סרביה בהצהרת בלפור. בכך הייתה סרביה למדינה הראשונה שהכירה בהצהרה.

ב-1919 כיהן וסניץ' כחבר במשלחת הממלכה לוועידת השלום בפריז, וב-1920 מונה לראש ממשלת ממלכת הסרבים, הקרואטים והסלובנים. ניסיונו הדיפלומטי לצד היכרותו הרחבה עם מערכות המשפט, הפכו אותו לגורם מוביל בדיפלומטיה הסרבית בראשית ימיה של הממלכה היוגוסלבית. בין השאר ניהל את המגעים שהובילו לחתימת הסכם רפאלו עם איטליה. הוא כיהן גם כשר החוץ בממשלתו שלו. לאחר סיום כהונתו נפטר וסניץ' מדום לב בעת ביקור בפריז ב-1921, והובא לקבורה בבית הקברות החדש בבלגרד.

## קישורים חיצוניים

* 

## הערות שוליים

קטגוריה:בוגרי אוניברסיטת בלגרד
קטגוריה:בוגרי אוניברסיטת מינכן
קטגוריה:ראשי ממשלת סרביה
קטגוריה:שרי החוץ של סרביה
קטגוריה:שרי ממשלת סרביה
קטגוריה:דיפלומטים סרבים
קטגוריה:שגרירים באיטליה
קטגוריה:שגרירים בצרפת
קטגוריה:ילידי 1863
קטגוריה:נפטרים ב-1921
עבדול מומין

**ח'אליד עבדול מומין סולימאן** (באנגלית: **Khalid Abdul Mumin Suleman**; נולד ב-6 ביוני 1998), הידוע כ**עבדול מומין**, הוא כדורגלן גנאי המשחק בעמדת הבלם בראיו ואייקאנו מהלה ליגה ובנבחרת גאנה.
## קריירה
מומין נולד באקרה, בירת גאנה. הוא החל את דרכו באקדמיית רייט טו דרים. ב-2 באוגוסט 2016 חתם על חוזה מקצועני בנורשלן מליגת העל הדנית. ב-7 באוגוסט ערך את הופעת הבכורה שלו בקבוצה, בהפסד 2–1 לאולבורג.

ב-23 בינואר 2018 הושאל עד לסוף העונה לה.ב. קוגה מליגת העל הדנית.

ב-15 באוגוסט 2020 חתם על חוזה לארבע שנים בוויטוריה דה גימארייש מליגת העל הפורטוגלית.

ב-1 בספטמבר 2022 חתם על חוזה לארבע שנים בראיו ואייקאנו מלה ליגה.

## קריירה בין-לאומית
ב-6 ביוני 2024 ערך את הופעת הבכורה שלו בנבחרת גאנה בניצחון 2–1 על מאלי, במסגרת מוקדמות מונדיאל 2026.

## קישורים חיצוניים

## הערות שוליים

קטגוריה:כדורגלנים גנאים
קטגוריה:כדורגלני נורשלן
קטגוריה:כדורגלני ראיו ואייקאנו
קטגוריה:כדורגלני נבחרת גאנה
קטגוריה:ילידי 1998
קטגוריה:כדורגלני ויטוריה דה גימארייש
קרלוס דומינגס

**קרלוס דומינגס קאסרס** (בספרדית: **Carlos Domínguez Cáceres**; נולד ב-11 בפברואר 2001) הוא כדורגלן ספרדי המשחק בעמדות הבלם והמגן השמאלי בסלטה ויגו מהלה ליגה.
## קריירה
דומינגס נולד בוויגו שבספרד, והחל לשחק כדורגל במחלקת הנוער של סלטה ויגו. במאי 2021 קודם לקבוצה הראשונה בעקבות מספר פציעות של שחקנים. ב-9 במאי ערך את הופעת הבכורה שלו בלה ליגה, בניצחון 4–2 על ויאריאל.

ב-11 בינואר 2022 האריך את חוזהו במועדון עד לשנת 2026.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני סלטה ויגו
קטגוריה:ספרדים שנולדו ב-2001
ג'וזף מקדונלד

**ג'וזף יואינג מקדונלד** (באנגלית: **Joseph Ewing McDonald**; 29 באוגוסט 1819 – 21 ביוני 1891) היה פוליטיקאי אמריקאי שכיהן כחבר בית הנבחרים של ארצות הברית וכסנאטור מטעם אינדיאנה. בנוסף, כיהן כתובע הכללי השני של אינדיאנה וניסה ללא הצלחה לזכות במועמדות הדמוקרטית לנשיאות בשנת 1884.

## ביוגרפיה
מקדונלד נולד ב-29 באוגוסט 1819 במחוז באטלר שבאוהיו, להוריו אלינור (פיאט) וג'ון מקדונלד. בשנת 1826 עבר עם אמו למחוז מונטגומרי שבאינדיאנה. בגיל 12 החל לעבוד כשוליה אצל רוכל אוכפים בלפאייט, אינדיאנה. בהמשך למד ב"קולג' ואבאש" בקרופורדסוויל, וב־1840 השלים את לימודיו באוניברסיטת אינדיאנה אסבורי (כיום אוניברסיטת דיפאו) בגרינקאסל. באותה שנה עבד גם על תעלת ואבאש וארי. לאחר מכן למד משפטים בלפאייט, וב־1843 התקבל ללשכת עורכי הדין והחל לעסוק במקצוע. בין 1843 ל־1847 כיהן כתובע מחוזי, ולאחר מכן עבר לקרופורדסוויל, שם עסק בעריכת דין עד 1859.

בשנת 1849 נבחר מטעם המפלגה הדמוקרטית לבית הנבחרים של ארצות הברית וכיהן בו עד 1851. הוא לא התמודד לכהונה נוספת, אך ב־1856 נבחר לתובע הכללי של אינדיאנה, ונבחר מחדש ב־1858. בשנת 1859 עבר לאינדיאנפוליס ופתח משרד עורכי דין יחד עם השופט לשעבר בבית המשפט העליון של אינדיאנה, אדיסון רואוץ'.

ב־1864 התמודד ללא הצלחה על משרת מושל אינדיאנה. בשנת 1875 נבחר לסנאט של ארצות הברית וכיהן בו עד 1881. הוא כיהן כיושב ראש ועדת הקרקעות הציבוריות בקונגרס ה־46, אך הפסיד במאבק על בחירתו מחדש.

ב־1884 ביקש להתמודד על מועמדות המפלגה הדמוקרטית לנשיאות בכינוס הלאומי הדמוקרטי בשיקגו, אך הפסיד למושל ניו יורק, גרובר קליבלנד, שנבחר לימים לנשיא.

ג'וזף מקדונלד נפטר באינדיאנפוליס ב-21 ביוני 1891 ונקבר בבית העלמין "קראון היל".

## קישורים חיצוניים

*
*

קטגוריה:אמריקאים ילידי אוהיו
קטגוריה:בוגרי אוניברסיטת דה-פו
קטגוריה:התובעים הכלליים של אינדיאנה
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1819
קטגוריה:אמריקאים שנפטרו ב-1891
יון גורוצ'אטגי

**יון גוֹרוֹצַ'אטֶגִי אצ'אניס** (בספרדית: **Jon Gorrotxategi Etxaniz**; נולד ב-2 בספטמבר 2002) הוא כדורגלן ספרדי המשחק בעמדת הקשר בריאל סוסיאדד.

## קריירה
גורוצ'אטגי נולד באייבר, והצטרף למחלקת הנוער של ריאל סוסיאדד בשנת 2017. ב-18 באוקטובר 2020 ערך את הופעת הבכורה שלו בקבוצת המילואים השלישית של המועדון. ביולי 2022 קודם לקבוצת המילואים של המועדון, ששיחקה בליגה הספרדית השלישית. ב-21 ביולי 2023 האריך את חוזהו במועדון עד לשנת 2027.

ב-9 באוגוסט 2024 הושאל למיראנדס גורוצ'אטגי מהליגה הספרדית השנייה. ב-16 באוגוסט ערך את הופעת הבכורה שלו במדי הקבוצה, בניצחון 1–0 על קורדובה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל סוסיאדד
קטגוריה:כדורגלני מיראנדס
קטגוריה:ספרדים שנולדו ב-2002
דניאל פראט

**דניאל דרווין פראט** (באנגלית: **Daniel Darwin Pratt**; 26 באוקטובר 1813 – 17 ביוני 1877) היה חבר הסנאט של ארצות הברית מטעם אינדיאנה.

## ביוגרפיה
פראט נולד ב-26 באוקטובר 1813 בפלרמו שבמיין (באותה העת חלק ממסצ'וסטס), ועבר לניו יורק עם הוריו, שם התיישבו בעיירה פנר. הוא למד בבתי ספר ציבוריים ובסמינר קאזנוביה, וב־1831 השלים את לימודיו בקולג' המילטון. בשנת 1832 עבר לאינדיאנה ושימש כמורה, וב־1834 התיישב באינדיאנפוליס ועבד במשרד מזכיר המדינה. בהמשך למד משפטים, התקבל ללשכת עורכי הדין ובשנת 1836 החל לעסוק בעריכת דין בלוגנספורט.

בשנים 1851 ו־1853 כיהן כחבר בבית הנבחרים של אינדיאנה. בשנת 1868 נבחר מטעם המפלגה הרפובליקנית כחבר בית הנבחרים של ארצות הברית למושב הקונגרס ה־41, אך התפטר ב־27 בינואר 1869, עוד לפני תחילת כהונתו, לאחר שבתחילת אותו חודש נבחר לסנאט של ארצות הברית. פראט כיהן בסנאט מ־4 במרץ 1869 עד 3 במרץ 1875, ובמהלך כהונתו עמד בראש ועדת הפנסיות (בקונגרסים ה־42 וה־43).

בשנים 1875–1876 מונה על ידי הנשיא יוליסס ס. גרנט לנציב מס ההכנסה הפנימי (Commissioner of Internal Revenue). הוא נפטר בלוגנספורט ב-17 ביוני 1877 ונקבר בבית העלמין מאונט הופ.

פראט עסק בעריכת דין עם אחיינו, דניאל פ. בולדווין, שלימים מונה לתובע הכללי של אינדיאנה (1880–1882). 

## קישורים חיצוניים

* 
* 

## הערות שוליים

קטגוריה:אמריקאים ילידי מיין
קטגוריה:בוגרי מכללת המילטון
קטגוריה:עורכי דין אמריקאים במאה ה-19
קטגוריה:חברי הסנאט של ארצות הברית מאינדיאנה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1813
קטגוריה:אמריקאים שנפטרו ב-1877
קוצ'ו הרננדס

**חואן קמילו "קוּצ'וֹ" הרננדס סוארס** (בספרדית: **Juan Camilo "Cucho" Hernández Suárez**; נולד ב-20 באפריל 1999) הוא כדורגלן קולומביאני המשחק בעמדות החלוץ והקיצוני בריאל בטיס מלה ליגה ובנבחרת קולומביה.
## קריירה
הרננדס נולד בפריירה, קולומביה. בשנת 2015 הצטרף למחלקת הנוער של דפורטיבו פריירה, וב-6 באפריל ערך את הופעת הבכורה שלו בקבוצה הבוגרת, בניצחון 2–1 על דפורטס קינדיו, במסגרת ליגת המשנה. בעונת 2016 היה למלך השערים של הליגה עם 20 שערים.

ב-22 בדצמבר 2016 הושאל לאמריקה קאלי מליגת העל הקולומביאנית. ב-23 בפברואר 2017 ערך את הופעת הבכורה שלו בקבוצה, וב-3 ביוני כבש את שער הבכורה שלו בניצחון על דפורטיבו פאסטו.

ב-8 ביולי 2017 הושאל לווסקה מליגת המשנה בספרד. בעונת 2017/2018 כבש 16 שערים ועזר לקבוצה להעפיל ללה ליגה. ב-4 ביוני 2018 הוארכה השאלתו בעונה נוספת. ב-2 בספטמבר כבש את שער הבכורה שלו בלה ליגה בהפסד 8–2 לברצלונה.

ב-26 באוגוסט 2019 חתם על חוזה חדש בווטפורד והושאל למיורקה מלה ליגה לעונה אחת.

ב-14 באוגוסט 2020 הושאל לחטאפה מלה ליגה לעונה אחת.

ב-14 באוגוסט 2021 כבש שער בהופעת הבכורה שלו בווטפורד, בניצחון 3–2 על אסטון וילה.

ב-21 ביוני 2022 עבר לקולומבוס קרו מליגת ה-MLS. ב-9 בדצמבר 2023 כבש את השער הראשון בניצחון 2–1 על לוס אנג'לס במסגרת גמר גביע ה-MLS.

ב-3 בפברואר 2025 חזר לספרד וחתם בריאל בטיס מלה ליגה.

## קריירה בין-לאומית
ב-17 באוקטובר 2018 ערך את הופעת הבכורה שלו בנבחרת קולומביה וכבש צמד שערים בניצחון 3–1 על קוסטה ריקה.

## קישורים חיצוניים

## הערות שוליים

קטגוריה:כדורגלנים קולומביאנים
קטגוריה:כדורגלני גרנדה
קטגוריה:כדורגלני ווטפורד
קטגוריה:כדורגלני וסקה
קטגוריה:כדורגלני מיורקה
קטגוריה:כדורגלני חטאפה
קטגוריה:כדורגלני קולומבוס קרו
קטגוריה:כדורגלני ריאל בטיס
קטגוריה:כדורגלני נבחרת קולומביה
קטגוריה:קולומביאנים שנולדו ב-1999
פוקס וחברים

**פוקס וחברים** (באנגלית: **Fox & Friends**) היא תוכנית בוקר אמריקאית המשודרת בערוץ החדשות פוקס ניוז מאז שנת 1998. התוכנית משודרת מדי יום משעות הבוקר המוקדמות ועד השעה תשע, ומשלבת חדשות, ראיונות עם פוליטיקאים ואנשי ציבור, פאנלים פוליטיים, תחזית מזג האוויר וקטעי בידור ותרבות פופולרית.

התוכנית הושקה במטרה לספק חלופה שמרנית לתוכניות הבוקר המרכזיות של רשתות השידור הארציות בארצות הברית, ובהן בוקר טוב אמריקה של ABC ו־Today של NBC. עם השנים הפכה התוכנית לאחת מהבולטות בלוח השידורים של הערוץ ולזירה מרכזית בשיח הציבורי השמרני בארצות הברית.

## תוכן
המבנה הקבוע של התוכנית כולל עדכוני חדשות מהארץ ומהעולם, דיונים באולפן עם מומחים, ראיונות חיים עם אנשי ממשל, סיקור אירועים מתגלגלים, לצד פינות קבועות בענייני בריאות, כלכלה, ספורט ובידור. לצד זאת, רבים מהשידורים מתמקדים בהצגת פרספקטיבה פוליטית המזוהה עם הימין האמריקאי, דבר שעורר לאורך השנים דיון ציבורי בשאלת ההטיה האידאולוגית של התוכנית.

## מנחים
צוות ההנחיה הקבוע של התוכנית כולל את סטיב דוסי, אאינסלי איירהרט ובריאן קילמיד. לאורך השנים השתתפו בה מנחים נוספים, כתבי שטח ואורחים מתחלפים.

## פופולריות וביקורת
[ממוזער|אולפני Fox & Friends ב[ניו יורק, 2025]]
*Fox & Friends* היא אחת מתוכניות הבוקר המרכזיות בלוח השידורים של Fox News, והיא זוכה בעקביות לנתוני צפייה גבוהים ביחס לתוכניות מתחרות בערוצים אחרים. לאורך שנות השידור דורגה התוכנית לא פעם במקום הראשון בטבלאות הרייטינג של תוכניות החדשות בשעות הבוקר בכבלים בארצות הברית.

בשנת 2012, למשל, דווח כי התוכנית משכה בממוצע כ־1.1 מיליון צופים ביום, ובמהלך שנות נשיאותו של דונלד טראמפ המספרים עלו לעיתים ליותר מ־1.5 מיליון צופים. נתונים אלה הפכו את *Fox & Friends* לאחת מתוכניות הבוקר הנצפות ביותר בכבלים, לצד תוכניות מתחרות של MSNBC ו־CNN.

פופולריות זו נזקפת בין היתר ללוח השידורים הרציף של Fox News בשעות הבוקר, למבנה התוכנית המשולב בין חדשות לבידור, ולשילובם של מנחים המזוהים לאורך שנים עם התוכנית.

במהלך כהונתו של נשיא ארצות הברית דונלד טראמפ, יוחסה לתוכנית השפעה יוצאת דופן. טראמפ נודע כצופה קבוע בתוכנית, ואף העניק לה ראיונות חיים מספר פעמים. התבטאויות שעלו באולפן זכו לעיתים להדהוד ישיר בהתבטאויותיו של הנשיא, ובתקשורת האמריקאית כינו את התוכנית באותן שנים "הקו הישיר לבית הלבן".

בעיתון ''The New Yorker'' פורסם מאמר שמתאר כיצד *Fox & Friends* בונות מציאות תקשורתית סביב טראמפ לא תמיד כחדשות טהורות אלא עם פרשנות סובייקטיבית ואדיקות אידאולוגית.

## קישורים חיצוניים
* 

## הערות שוליים

קטגוריה:תוכניות בוקר
קטגוריה:תוכניות טלוויזיה אמריקאיות שעלו לשידור בשנות ה-1990
קטגוריה:פוקס ניוז
אדריה אלטימירה

**אדריה אלטימירה ריינלדוס** (בספרדית: **Adrià Altimira Reynaldos**; נולד ב-28 במרץ 2001) הוא כדורגלן ספרדי המשחק בעמדת המגן הימני בקבוצת ויאריאל.
## קריירה
אלטימירה נולד בקרדדאו, קטלוניה, והצטרף ללה מאסיה, מחלקת הנוער של ברצלונה, בשנת 2008. ב-27 באוגוסט 2020 עבר ללוקומוטיבה זאגרב מליגת העל הקרואטית, אך סיים את דרכו במועדון זמן קצר לאחר מכן, וב-7 באוקטובר חתם במלייה מהליגה הספרדית השלישית.

ב-1 ביולי 2021 עבר לאנדורה מהליגה השלישית. הוא היה שותף להעפלתה ההיסטורית של הקבוצה לליגה השנייה. ב-15 באוגוסט 2022 ערך את הופעת הבכורה שלו בקבוצה, במשחק חוץ נגד ריאל אוביידו.

ב-14 ביוני 2023 חתם בוויאריאל והצטרף בתחילה לקבוצת המילואים שלה, ששיחקה בליגה הספרדית השנייה. ב-22 באוקטובר ערך את הופעת הבכורה שלו בקבוצה הבוגרת ובלה ליגה, בתיקו 1–1 עם דפורטיבו אלאבס.

ב-17 ביוני 2024 האריך את חוזהו במועדון עד לשנת 2026. ב-21 באוגוסט הושאל ללגנס מלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ויאריאל
קטגוריה:כדורגלני לגנס
קטגוריה:ספרדים שנולדו ב-2001
דני קרדנאס

**דניאל "דני" קָרְדֶנַאס לינדס** (בספרדית: **Daniel "Dani" Cárdenas Lindez**; נולד ב-28 במרץ 1997) הוא כדורגלן ספרדי המשחק בעמדת השוער בראיו ואייקאנו מהלה ליגה.

## קריירה
קרדנאס נולד בטראסה שבקטלוניה. הוא הצטרף למחלקת הנוער של לבאנטה בינואר 2014, לאחר ששיחק בברצלונה ובאספניול. בעונת 2016/2017 קודם לקבוצת המילואים, ששיחקה בליגה הספרדית השלישית.

ב-27 בנובמבר 2020 ערך את הופעת הבכורה שלו בקבוצה הראשונה ובלה ליגה, בתיקו 1–1 מול ריאל ואיאדוליד. ב-21 במרץ 2022 חתם על הארכת חוזה עד לשנת 2025.

ב-18 באוגוסט 2023 חתם על חוזה לארבע שנים בראיו ואייקאנו מהלה ליגה.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני לבאנטה
קטגוריה:כדורגלני ראיו ואייקאנו
קטגוריה:ספרדים שנולדו ב-1997
בת הים הקטנה (סרט, 1976)

**בת הים הקטנה** (בצ'כית: **Tmavomodrý svět**) הוא סרט צ'כוסלובקי המבוסס על האגדה בת הים הקטנה מאת הנס כריסטיאן אנדרסן. הסרט זכה בפרס בפסטיבל הסרטים בחיחון.

## עלילה
בת הים הקטנה, אחת מבנותיו של מלך הים, מחכה ליום הולדתה על מנת שתוכל לשחות מעל פני המים ולראות את העולם שמעל הים, סבתה מספרת לה סיפורים אודות העולם הזה ומזהירה אותה שאף פעם לא תנשק בן אנוש. במהלך יום הולדתה היא רואה נסיך בספינה העומדת לטבוע בסופה, היא מביאה את הנסיך למקום בטוח ועוזבת את המקום, לאחר מכן הנסיך נמצא על ידי נסיכה שהוא חושב שהיא זאת שהצילה את חייו.

שנה לאחר מכן בת הים מסרבת להצעת נישואים מנסיך-ים, וסוחרת בקול שלה אצל מכשפת ים וזאת במטרה להפוך לבת אדם ולחיות עם הנסיך. המכשפה מזהירה אותה שאם הנסיך יתאהב באישה אחרת היא תהפוך לקצף בים, אחרי שהיא הופכת לבת אדם הנסיך מוצא אותה, הוא מזמין אותה אליו והם נהפכים לחברים.

מלך הים מתגעגע לבתו מקלל את הממלכה של הנסיך, אך בת הים משכנעת אותו להסיר את הקללה והמדינה מתחילה לשגשג, הנסיך בעודו מחבב את בת הים חושב על הנערה שראה בחוף.

לאחר מכן, הנסיך משתכנע לפגוש נסיכה מתאימה מממלכה אחרת. הוא הולך לביקור, עם בת הים לצידו, רק כדי לגלות שהנסיכה היא הנערה שפגש על החוף. הנסיך והנסיכה מתאהבים ומתחתנים. מלך הים נותן לבת הים הקטנה פגיון – אם תהרוג את הנסיך איתו, היא תוכל לחזור להיות בת ים.

בת הים, האוהבת את הנסיך, מחליטה להקריב את עצמה וזורקת את עצמה אל תוך הים, זאת בעוד אביה, סבתה, אחיותיה ובנות ים אחרות צופים בכך שבצער, עם שחר, הזוג מתעורר ונדהם לגלות פרחים צפים על פני הים.

## קישורים חיצוניים

קטגוריה:סרטים צ'כוסלובקיים
קטגוריה:בת הים הקטנה
קטגוריה:בנות ים בקולנוע
קטגוריה:סרטי 1976
דו"ח מיוחד עם ברט באייר

**דו"ח מיוחד עם ברט באייר** (באנגלית: **Special Report with Bret Baier**) היא תוכנית חדשות אמריקאית יומית המשודרת בערוץ פוקס ניוז מאז 1998. התוכנית מתמקדת בסיקור הפוליטיקה הלאומית והבין-לאומית של ארצות הברית ומשלבת דיווחים יומיים, כתבות שטח, ראיונות עם אנשי ציבור ודיונים עם פרשנים.

לאורך שנות שידורה התבססה התוכנית כמהדורת החדשות המרכזית של Fox News בשעות הערב המוקדמות וזכתה לאחוזי צפייה גבוהים ביחס למתחרותיה באותה משבצת זמן. היא נחשבת למוקד משמעותי עבור צופים המבקשים סיקור מקיף של ההתפתחויות הפוליטיות בוושינגטון ובארצות הברית בכלל.

## תוכן
[ממוזער|262x262 פיקסלים|אולפן דו"ח מיוחד עם [ברט בייר]]
מבנה התוכנית כולל שילוב של דיווחי חדשות יומיומיים ופרשנות באולפן, כאשר אחד המאפיינים המוכרים ביותר הוא "פאנל העיתונאים" – חלק קבוע בסיום השידור שבו מתכנסים כתבים, אנליסטים ופרשנים כדי לדון בסוגיות המרכזיות של היום ולהציג נקודות מבט שונות. אלמנט זה הפך לסימן ההיכר של *Special Report* והוא נתפס כחלק מהותי בזהותה התקשורתית.

## מנחים
התוכנית הושקה בשנת 1998 בהנחייתו של העיתונאי בריט יום, ששימש כמגיש הראשי במשך כעשור. בשנת 2008 פרש יום מתפקידו, ואת מקומו תפס ברט באייר, המגיש את התוכנית מאז ועד היום. עם כניסתו של באייר השתמר המבנה הבסיסי של התוכנית, אך היא עודכנה מבחינה סגנונית ונעשו בה התאמות לשינויים בזירה התקשורתית.

## פופולריות
לפי דיווח של Fox News, תוכניתו היומית Special Report with Bret Baier (שידור ב־שעות 6 בערב ET בימי חול) השיגה בממוצע כ־2.6 מיליון צופים ו־249,000 בצפייה בדמוגרפיה 25–54 במהלך חודש אוגוסט 2025. דוח נוסף של Fox News מסר כי באוגוסט התוכנית ניצחה את CBS Evening News ב־23 שווקים מובילים ברחבי ארצות הברית, וכן הביסה את World News Tonight של ABC ו־Nightly News של NBC במספר שווקים.

ב־14 ביולי 2025 דווח כי במצבה השבועי, Special Report with Bret Baier משכה כ־2.6 מיליון צופים ו־284,000 בדמוגרפיה 25–54 בשידור ה־18:00 בערב.

## קישורים חיצוניים

## הערות שוליים

קטגוריה:פוקס ניוז
קלמנס רידל

**קלמנס רידל** (בגרמנית: **Clemens Riedel**; נולד ב-19 ביולי 2003 בוולפרסהיים שבגרמניה) הוא כדורגלן גרמני המשחק בעמדת הבלם בקבוצת אספניול מלה ליגה.

## קריירת מועדונים
רידל גדל במחלקות הנוער של איינטרכט פרנקפורט, TSG ויסק ודרמשטאדט 98. הוא ערך 77 הופעות ליגה במדי הקבוצה הבוגרת של דרמשטאדט 98 במסגרת הבונדסליגה והבונדסליגה השנייה, בהן הבקיע שער אחד.

ב-25 באוגוסט 2025 חתם על חוזה לארבע שנים באספניול מלה ליגה.

## קישורים חיצוניים

## הערות שוליים

קטגוריה:כדורגלנים גרמנים
קטגוריה:בלמי כדורגל גרמנים
קטגוריה:כדורגלני דרמשטאדט 98
קטגוריה:כדורגלני אספניול
קטגוריה:גרמנים שנולדו ב-2003
הפועל באר שבע דימונה (כדורסל נשים)

**הפועל באר שבע דימונה** היא קבוצת כדורסל נשים ישראלית מהערים באר שבע ודימונה המשחקת בליגת העל בכדורסל נשים.

הקבוצה הוקמה ב-2020 כמחלקת הנשים של מועדון הכדורסל הפועל באר שבע דימונה, וב-2025 זכתה באליפות הליגה הלאומית בכדורסל נשים והעפילה לליגת העל לקראת עונת .

## היסטוריה
ב-2020 הקים מועדון הכדורסל הפועל באר שבע קבוצת כדורסל נשים בליגה א'. בעונת הבכורה שלה סיימה הקבוצה במקום הראשון במחוז הדרומי עם מאזן מושלם 16–0 ועלתה לליגה הארצית. בעונת 2022/23 עלתה הקבוצה ל לאחר שגברה על מכבי עירוני כרמיאל בסדרת הפלייאוף.

בעונת 2024/25 זכתה הקבוצה באליפות הליגה הלאומית לאחר שגברה 2–1 בסדרת הגמר על בני יהודה תל אביב ועלתה לראשונה בתולדותיה לליגת העל בכדורסל נשים.

## תארים
;הליגה הלאומית בכדורסל נשים
***זכייה (1):** 2024/25

## קישורים חיצוניים

*נשים, באתר הפועל באר שבע דימונה

## הערות שוליים

קטגוריה:קבוצות כדורסל נשים ישראליות
קטגוריה:באר שבע: מועדוני ספורט
באר שבע
באר שבע
עיוור (שיר)

"**עיוור**" הוא סינגל של הזמרת-יוצרת הישראלית נועם קלינשטיין, שיצא לאור ב-7 ביולי 2025. את השיר כתבה והלחינה קלינשטיין, וההפקה המוזיקלית נעשתה על ידי עידו אוחיון.

## רקע
קלינשטיין סיפרה כי יציאת "עיוור" לוותה בתחושת חשש וחשיפה אישית יוצאת דופן. לדבריה, זהו השיר האישי ביותר שכתבה עד כה, והיא ראתה בו "חתיכה מהלב" שהיא מוסרת לקהל. היא תיארה את התהליך כצעד מרגש ומפחיד גם יחד, והדגישה את הרצון להתמודד עם פחדים ולפרוץ גבולות אישיים דרך האמנות.

בריאיון ל-103fm הסבירה קלינשטיין כי בחרה לקרוא לשיר "עיוור" על אף חשש שהשם יישמע מאשים, משום שהרגישה שזה השם הנכון והכן ביותר ליצירה. תחילה שקלה להעניק לשיר שם אחר, כמו "מי שכל כך אהבתי", אך לבסוף החליטה לשמר את השם המקורי. היא ציינה כי קיוותה שהמאזינים יבחינו במורכבות הרגשית שבשיר, ולא יתמקדו באשמה בלבד.

## תוכן ומילים
השיר עוסק בפרידה ממערכת יחסים, ומתאר תחושות של בלבול, כאב, חרטה והבנה מאוחרת של השינוי שהתרחש בין הצדדים. בין השורות ניכרת תחושת מחזוריות רגשית של ניסיון להתקרב לצד השני תוך צורך בהגנה עצמית. בשיר מופיעות שורות כמו: "אתה שוב מתקשר / אני שוב סגרתי / ואז התחלתי לבכות / את מה שלא אמרתי".

קלינשטיין הסבירה כי המילה "עיוור" מייצגת את חוסר המודעות הרגשית של שני הצדדים במהלך הקשר, ואת ההכרה במציאות רק לאחר שהקשר הסתיים. היא תיארה את התהליך כתובנה שמגיעה רק ממרחק הזמן: "דברים שרואים מכאן לא רואים משם". לדבריה, השיר מבקש להציג את המורכבות של הפרידה, מעבר לחלוקה של אשמה.

## ביקורות
יוסי חרסונסקי תיאר את "עיוור" כשיר פרידה אינטימי שמציג מערכת יחסים שהתפרקה בהדרגה, לא כרגע חד, אלא כתהליך של שבר רגשי מתמשך והכרה מאוחרת. הוא ציין כי כל בית בשיר נפתח באותה שורה, "אתה שוב מתקשר, אני שוב סוגרת / מנתקת", חזרתיות שמדגישה את תחושת המעגליות, ואת המעבר מתגובה אימפולסיבית לאקט מודע של ניתוק רגשי. לטענתו, השורה "אם הייתי מזהה בתוך כל הסערה / את מי שאז הכרתי – אתה כבר לא אתה" מייצגת את רגע השיא הטראגי של ההכרה שהאדם השתנה, ושמה שהוגדר פעם כאהבה כבר איננו.

עוד ציין חרסונסקי כי הבחירה בלחן קצבי יחסית, בניגוד למצופה מבלדת פרידה מלנכולית, יוצרת תחושת תנועה והתקדמות ומעניקה לשיר איכות סוחפת. לדבריו, המוזיקה משרתת את הדרמה הפנימית של הטקסט ומחזקת את תחושת הסיבוב הרגשי עד להשלמה, בעוד הביצוע הקולי של קלינשטיין מעיד על התפתחות קולית ואמנותית ביצירתה.

## מיקומי שיא

## הערות שוליים

קטגוריה:שירי נועם קלינשטיין
קטגוריה:שירים בעברית
קטגוריה:שירים שהופקו על ידי עידו אוחיון
קטגוריה:שירים על פרידה
קטגוריה:סינגלים בהוצאת די-מיוזיק
חוף הפלפל

**חוף הפלפל** או **חוף הגרגרים** (באנגלית: **Pepper Coast** או **Grain Coast**) היה אזור חוף במערב אפריקה, בין כף מסוראדו  לכף פאלמס . הוא מקיף את שטחה של ליבריה המודרנית. השם ניתן על ידי סוחרים אירופים.
[ממוזער|250x250 פיקסלים|מפה מאת [הרמן מול, לונדון, 1729, המציגה את חוף הגרגרים]]

## מקור השם
חוף הפלפל קיבל את שמו בשל הימצאותו באזור של פלפל מלגטה (*Aframomum melegueta*), הידוע גם כ"גרגרי גן עדן". מכאן נבע גם השם האלטרנטיבי **חוף הגרגרים**. חשיבותו של התבלין ניכרת בכך שהאזור מנהר סנט ג'ון  (בעיר ביוקנן של ימינו) ועד לעיר הארפר  בליבריה כונה "חוף הגרגרים", על שום זמינותם של גרגרי גן עדן. במקרים מסוימים (כפי שמוצג במפה שלעיל), המונח כיסה אזור רחב יותר שכלל גם את סיירה לאון וחוף השנהב.

## ראו גם
* חוף העבדים
* חוף הזהב
* חוף הרוחות

## הערות שוליים

קטגוריה:מערב אפריקה
קטגוריה:ליבריה: גאוגרפיה
קטגוריה:ליבריה: היסטוריה
חוף הרוחות

**חוף הרוחות** (באנגלית: **Windward Coast**) הוא אזור במערב אפריקה השוכן לאורך החוף שבין קייפ מאונט  לבין אסיני , כלומר, חופי המדינות המודרניות סיירה לאון, ליבריה וחוף השנהב, מערבית לחוף הזהב. אזור קשור נוסף הוא חוף הפלפל. שמו נגזר מכך שספנים אירופים פגשו באזור זה את רוחות הסחר האטלנטיות מלפנים – "Windward" משמעו בכיוון שממנו נושבת הרוח.

## תרבות
תושבי חוף הרוחות נודעו בגידול אורז ואינדיגו.

## ראו גם
* חוף העבדים
* חוף הזהב

## הערות שוליים

קטגוריה:מערב אפריקה
קטגוריה:אפריקה: גאוגרפיה
מכון העולם הערבי

**מכון העולם הערבי** (בצרפתית: **Institut du Monde Arabe**; בערבית: **معهد العالم العربي**) נוסד ב-1980 בהתבסס על החוק הצרפתי, ככלי לקידום והפצת התרבות הערבית, לפתח ידע על העולם הערבי ולעודד מחקר מעמיק על שפתו, ערכיו התרבותיים והרוחניים וכדי לעודד שיתוף פעולה בין צרפת לעולם הערבי, במיוחד בתחומי המדע והטכנולוגיה.
שמאל|ממוזער|המדינות החברות במכון העולם הערבי
המכון שוכן ברובע הלטיני של פריז, המכון, בין אוניברסיטת ז'וסייה (l’université de Jussieu) לגדת הסיין. במסגרת המכון מתקיים שיתוף פעולה בין צרפת ל-21 מדינות ערביות: תימן, ערב הסעודית, בחריין, קומורו, ג'יבוטי, סוריה, איחוד האמירויות הערביות, עיראק, ירדן, כווית, סודאן, לוב, קטר, מאוריטניה, עומאן, פלסטין, מרוקו, סומליה, לבנון, מצרים, תוניסיה ואלג'יריה וכן לרשות הפלסטינית.

## מטרות המכון
מכון העולם הערבי שואף להשיג שלוש מטרות:
* פיתוח מחקר על העולם הערבי והעמקת ההבנה של תרבותו, הציוויליזציה שלו ושפתו.
* עידוד חילופי תרבות ועידוד תקשורת ושיתוף פעולה בין צרפת לעולם הערבי, במיוחד בתחומי המדע והטכנולוגיה.
* חיזוק היחסים בין מדינות ערב לכלל אירופה.

## המבנה
שטח קרקע של בניין המכון הוא: 7,250 מטרים רבועים והשטח הכולל של החללים במבנה הוא 26,900 מטרים רבועים. המבנה תוכנן על ידי האדריכל הצרפתי ז'אן נובל וחומרי הבניה הם לוחות ברזל, פלדה ואלומיניום. בקירות המכון הותקנו 240 משרביות שבהן שלבי אלומיניום שמחציתם נשלטים על ידי מנגנון פוטו-וולטאי, נפתחים ונסגרים על פי כמות האור וקרני השמש.

חזית המבנה זכתה לפרס (Aga Khan Development Network – AKDN) בשנת 1989.

בתוך המכון שוכנים מוזיאון, גלריות, ספרייה, אודיטוריום, משרדים וחדרי ישיבות.

### שיפוץ המבנה
בשנת 2012, אורגן ועוצב מחדש המוזיאון במכון העולם הערבי, בשטח של 2,400 מטרים רבועים, המחולקים על פני ארבע קומות. העלויות נתרמו על ידי קרן ז'אן-לוק לגארדר הצרפתית, ממלכת ערב הסעודית וכווית.

## מוזיאונים, תערוכות ופעילויות
מוזיאון המכון לעולם הערבי תוכנן כמוזיאון לאמנות וציוויליזציה ערבית-מוסלמית והוא חולק לשלושה רצפים: לידת האסלאם, אמנויות האסלאם, כפי שהושפעו והשפיעו על המקום, מספרד ועד הודו, ויצירה ערבית עכשווית. בעקבות עיצוב מחדש של המוזיאון בשנת 2012, עוצב מחדש סגנון המוזיאון כדי לתת מבט מקיף יותר על העולם הערבי, עוד מימי קדם, תוך הדגשת חילופי תרבות באזורים השונים שבהן נמצא או היה האסלאם ושילוב נושאים עכשוויים, כולל סוגיות פוליטיות. ההרחבה משקפת את ההתפתחות ההיסטורית, החל מחפצים ארכאולוגיים ועד יצירות עכשוויות.
בנוסף להרצאות, כנסים, ימי תרבות, מארח המכון סופרים ואינטלקטואלים וכן מוקדשים מועדים לנושאים כמו: שבוע נשים ערביות יצירתיות.
ב-24 באוקטובר 2018, קיבל המוזיאון תרומה מקלוד ופרנס למנד של 1,300 עבודות של 94 אמנים עכשוויים מהעולם הערבי, מספר העבודות גדל ל-1,600 בשנת 2021.

## הנהלה
בתפקיד יושב ראש המכון מכהן ג'ק לאנג (Jack Lang), מאז 2013.

## הוקרה
בשנת זכה המוזיאון שבמכון לפרס זאיד לאחווה אנושית (Zayed Award) בסך מיליון דולר, המוענק להכרה באנשים או גופים ברחבי העולם אשר מובילים באמצעות דוגמה אישית, לגשר על פערים וליצור קשר אנושי אמיתי.

## קישורים חיצוניים

## הערות שוליים

קטגוריה:פריז: מוזיאונים
קטגוריה:מדינות ערב: ארגונים
קטגוריה:מבנים שתכנן ז'אן נובל
קטגוריה:פריז: מבנים
תומאס טיפטון

**תומאס וסטון טיפטון** (באנגלית: **Thomas Weston Tipton**; 5 באוגוסט 1817 – 26 בנובמבר 1899) היה חבר הסנאט של ארצות הברית מטעם נברסקה.

## ביוגרפיה
טיפטון נולד ב-5 באוגוסט 1817 בקאדיז שבאוהיו, ולמד בקולג' אליג'ני במידוויל שבפנסילבניה. הוא למד לימודים קלאסיים והשלים את קולג' מדיסון בפנסילבניה בשנת 1840. לאחר מכן למד משפטים ונרשם ללשכת עורכי הדין ב־1844. בשנת 1845 נבחר כחבר בית הנבחרים של פנסילבניה. בין השנים 1849–1852 מונה למשרה במשרד הקרקעות של ארצות הברית, ובשנת 1853 חזר לעסוק בעריכת דין במקונלסוויל שבאוהיו. ב־1856 הוסמך ככומר בכנסיית המתודיסטים האפיסקופלית. בסביבות 1859 עבר לטאון בראונוויל שבטריטוריית נברסקה, והצטרף לכנסיית הקונגרגציה. הוא היה חבר בוועידת החוקה של נברסקה ב־1859 ובמועצת טריטוריית נברסקה ב־1860.

במהלך מלחמת האזרחים האמריקנית מונה טיפטון לקפטן ברגימנט המתנדבים הראשון של נברסקה (1861–1865). בשנת 1865 שימש כמעריך מס ההכנסה לנברסקה, וב־1867 היה חבר בוועידת החוקה של המדינה. עם הצטרפותה של נברסקה לאיחוד כמדינה, נבחר טיפטון כסנאטור מטעם המפלגה הרפובליקנית בשנת 1867. הוא נבחר מחדש בשנת 1869 וכיהן מ־1 במרץ 1867 עד 3 במרץ 1875.

טיפטון הצביע בעד הרשעתו של הנשיא אנדרו ג'ונסון במשפט ההדחה של 1868. עם זאת, עד 1872 איבד את חיבת ממשל גרנט והפך למבקר חריף של מדיניות הנשיא. הוא תמך בתנועת הרפובליקנים הליברליים והעדיף את הוראס גרילי לנשיאות, ובפועל ניתק עצמו מהמפלגה.

לאחר מכן חזר לעסוק בעריכת דין והפסיד בבחירות לתפקיד מושל נברסקה ב-1880. הוא נפטר בוושינגטון די. סי. ב־26 בנובמבר 1899 ונקבר בבית הקברות Rock Creek.

## קישורים חיצוניים

* 
* 

קטגוריה:אמריקאים ילידי אוהיו
קטגוריה:חברי הסנאט של ארצות הברית מנברסקה
קטגוריה:סנאטורים חברי המפלגה הרפובליקנית
קטגוריה:אמריקאים שנולדו ב-1817
קטגוריה:אמריקאים שנפטרו ב-1899
לוגאן קושטה

**לוגאן אוונס קושטה** (בפורטוגזית ובצרפתית: **Logan Evans Costa**; נולד ב-1 באפריל 2001 בסן-דני שבצרפת) הוא כדורגלן צרפתי שמוצאו בכף ורדה המשחק בעמדת הבלם בקבוצת ויאריאל מלה ליגה ובנבחרת כף ורדה.

## קריירת מועדונים

## קריירה בין-לאומית

## קישורים חיצוניים

## הערות שוליים

קטגוריה:כדורגלנים מכף ורדה
קטגוריה:בלמי כדורגל מכף ורדה
קטגוריה:כדורגלנים צרפתים
קטגוריה:בלמי כדורגל צרפתים
קטגוריה:כדורגלני לה מאן
קטגוריה:כדורגלני טולוז
קטגוריה:כדורגלני ויאריאל
קטגוריה:כדורגלני נבחרת כף ורדה
קטגוריה:כדורגלני גביע אפריקה לאומות 2023
קטגוריה:צרפתים שנולדו ב-2001
אריה אשל (סופר)

**אריה יצחק אשל** (ט' באלול ה'תרפ"ז, 6 בספטמבר 1927 – ח' באלול ה'תשע"ה, 23 באוגוסט 2015) היה פעיל באצ"ל, סופר ועורך ישראלי.

## ביוגרפיה
אשל נולד בשם אריה אפשטין לאברהם ולרחל (לבית דוביצקי) אפשטין. בנעוריו היה פעיל באצ"ל בירושלים והפיץ כרזות של הארגון, ושירת במשטרת היישובים העבריים. כן השתתף, בין היתר, בפיצוץ תחנת הרכבת המנדטורית בירושלים, בה נפצע קל, במבצע היפופוטם והיה שותף להכנות המתקפה על בית היתומים שנלר. לדבריו, לאחר שנודע לו על מעשהו של היינריך ריינהולד ב-1966, החל בחקר ובכתיבה אודות הארגון באוקטובר 1976.

כבר בשנת ה'תשל"ו פורסם ספר שליקט וערך יחד עם שמואל יזרעאלי, על מאיר שחר-שוורץ. אולם ספרו הראשון שזכה לפרסום רב היה "ארבעה צעדים למוות", שאותו ערך גם כן. הספר עוסק באבשלום חביב בכלל ובמכתביו שכתב מהצינוק בפרט. הספר הוענק למפקד האצ"ל ולראש ממשלת ישראל מנחם בגין בטקס מיוחד. בגין אמר על הספר כי "הוא ספר האהבה והגבורה".

ב-1990 ראה אור ספרו השני "שבירת הגרדומים", העוסק בפרשת הסרג'נטים ובתלייתם בידי אנשי האצ"ל.

אשל נפטר בגיל 87 ונקבר בהר המנוחות.

## הערות שוליים

קטגוריה:לוחמי האצ"ל
קטגוריה:אנשי משטרת היישובים העבריים
קטגוריה:סופרים ישראלים
קטגוריה:עורכים ישראלים
קטגוריה:ישראלים שנולדו ב-1927
קטגוריה:ישראלים שנפטרו ב-2015
קטגוריה:יהודים הקבורים בהר המנוחות
אוניון אספניולה

**אוניון אספניולה** (בספרדית: **Club Unión Española**) הוא מועדון כדורגל מצ'ילה, המשחק בליגת המשנה הצ'יליאנית. המועדון הוקם בשנת 1897 בעיר סנטיאגו דה צ'ילה.

## היסטוריה
המועדון הוקם בעיר סנטיאגו דה צ'ילה בשנת 1897 על ידי קבוצת מהגרים מספרד. שמו המקורי היה **Centro Español de Instrucción y Recreación**. בשנת 1922 התאחד עם מועדונים נוספים ואימץ את שמו הנוכחי, **אוניון אספניולה**.

בתחילת דרכו שיחק המועדון בתחרויות עירוניות. לאחר הקמת הליגה הארצית החל להשתתף בה, וזכה באליפות הראשונה שלו בשנת 1928. בשנת 1933 היה המועדון שותף להקמת הליגה המקצוענית.

בשנות ה-40 של המאה ה-20 היה המועדון בין המובילים בצ'ילה, וסיים כסגנית האלופה מספר פעמים, עד שזכה באליפות הראשונה שלו בעידן המקצועני רק בשנת 1951.

בשנות ה-70 של המאה ה-20 הייתה "אוניון אספניולה" מהקבוצות החזקות במדינה. היא השתתפה בעונת 1971 בגביע ליברטדורס, ובעונת 1975 בגביע ליברטדורס הגיעה עד לשלב הגמר, בו הפסידה לאינדפנדיינטה. בתקופה זו זכה המועדון בשלוש אליפויות לאומיות.

בשנות ה-80 של המאה ה-20 חלה ירידה ביכולתה של הקבוצה, ובעונת 1998/1999 שיחקה בליגת המשנה. עם זאת, במאה ה-21 חזרה לצמרת, וזכתה בשתי אליפויות נוספות (בשנים 2005 ו-2013). בזכות הצלחותיה היא השתתפה שש פעמים בגביע ליברטדורס.

המועדון זכה בגביע צ'ילה פעמיים (בשנים 1992 ו-1993).

מאז שנת 1922 משחקת הקבוצה באצטדיון סנטה לאורה שבסנטיאגו ששופץ בשנת 2009.

## קישורים חיצוניים

* 

קטגוריה:קבוצות כדורגל צ'יליאניות
קטגוריה:קבוצות כדורגל שהוקמו ב-1897
אגם טולוס

**אגם טולוס** (ברוסית: **Тулос**, בפינית: **Tuulijärvi**) הוא אגם מים מתוקים גדול ברפובליקת קרליה, רוסיה, סמוך לגבול פינלנד. שטחו 95.7 קילומטרים רבועים. הוא קופא בנובמבר ונשאר מכוסה בקרח עד מאי. ישנם איים רבים באגם. מימי האגם זורמים לנהר ליקסניוקי המתנקז לאגם פיילינן, צפון קארליה, פינלנד.

לאגם 141 איים בשטח כולל של 10.9 קמ"ר, ומימיו מכילים מינרלים בשעור של כ־10 מיליגרם לליטר, בעיקר סולפט הידרוקרבונט, Na.
אגן הניקוז של האגם הוא כ-832 קמ"ר ומכיל כ־500 אגמים קטנים ונחלים רבים המחברים אותם.

הכפר טולוס שוכן על גדותיו הצפוניים של האגם.

## קישורים חיצוניים

טולוס
קטגוריה:רפובליקת קרליה: גאוגרפיה
יזי לטאצ'ק

**יזי לטאצ'ק** (בצ'כית: **Jiří Letáček**; נולד ב-9 בינואר 1999) הוא כדורגלן צ'כי המשחק בעמדת השוער בחטאפה.
## קריירה
לטאצ'ק החל לשחק כדורגל במחלקת הנוער של פרדוביצה. בשנת 2018 קודם לקבוצה הבוגרת, וב-13 במרץ 2021 ערך את הופעת הבכורה שלו בליגת העל הצ'כית, בהפסד 1–0 לאופבה. בעונת 2022/2023 עבר לבאניק אוסטרבה, תחילה בהשאלה, ובהמשך בהעברה קבועה.

ב-13 ביולי 2024 חתם על חוזה לארבע שנים בחטאפה מהלה ליגה.

## קישורים חיצוניים

## הערות שוליים

קטגוריה:כדורגלנים צ'כים
קטגוריה:כדורגלני חטאפה
קטגוריה:צ'כים שנולדו ב-1999
לוסיאן אגומה

**לוּסִיאֶן ז'פרסון אָגוּמֶה** (בצרפתית: **Lucien Jefferson Agoumé**; נולד ב-9 בפברואר 2002) הוא כדורגלן צרפתי יליד קמרון המשחק בעמדת הקשר בסביליה מהלה ליגה.
## קריירה
אגומה נולד ביאונדה שבקמרון והחל את הקריירה בסושו הצרפתית בשנת 2014, וב-19 באוקטובר 2018 ערך את הופעת הבכורה שלו בקבוצה הבוגרת בליגה הצרפתית השנייה, בניצחון 2–1 על טרואה. הוא היה השחקן הצעיר ביותר אי פעם שערך הופעת בכורה במועדון.

ב-5 ביולי 2019 חתם באינטר מילאנו מהסרייה א'. במהלך השנים הושאל מספר פעמים: ב-24 בספטמבר 2020 הושאל לספציה מהסרייה א', ב-31 באוגוסט 2021 הושאל לברסט מליג 1, וב-1 בספטמבר 2022 הושאל לטרואה מליג 1.

ב-10 בינואר 2024 הושאל לסביליה מהלה ליגה, וב-6 באוגוסט חתם בקבוצה באופן קבוע.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני סושו
קטגוריה:כדורגלני אינטר מילאנו
קטגוריה:כדורגלני ספציה
קטגוריה:כדורגלני ברסט
קטגוריה:כדורגלני טרואה
קטגוריה:כדורגלני סביליה
קטגוריה:ספורטאים צרפתים באיטליה
קטגוריה:ספורטאים צרפתים בספרד
קטגוריה:צרפתים שנולדו ב-2002
לוקאס אייחאדו

**לוקאס אייחאדו קינטנה** (בספרדית: **Lucas Ahijado Quintana**; נולד ב-30 בינואר 1995) הוא כדורגלן ספרדי המשחק בעמדת המגן הימני בריאל אוביידו.
## קריירה
אייחאדו החל לשחק כדורגל במחלקת הנוער של ריאל אוביידו. הוא ערך את הופעת הבכורה שלו בקבוצת המילואים ב-13 באפריל 2014 במסגרת ליגה הספרדית השלישית. הוא עזר לקבוצת המילואים לעלות לליגה השלישית בעונת 2017/2018, וביוני 2019 קודם באופן קבוע לקבוצה הראשונה.

ב-17 במאי 2021 כבש את שערו הראשון, בניצחון 1–0 על מאלגה. ב-13 באפריל 2023 האריך את חוזהו עד 2025. ב-10 ביולי 2025, לאחר שסייע לקבוצתו להעפיל ללה ליגה, האריך את חוזהו בשנה נוספת.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:כדורגלני ריאל אוביידו
קטגוריה:ילידי 1995
פישרהודה

**פישרהודה** (בגרמנית: **Fischerhude**) היא עיירה על נהר ווּמה (Wümme) במחוז ורדן בסקסוניה התחתונה, וחלק מהעיירה אוטרסברג.

פישרהודה מוזכרת לראשונה בשנת 1124 בשם "וידאגסהודה" שעל נהר וומו. בשנת 1190 המקום כונה "וידיגסהודה".

כחלק מרפורמה המוניציפלית של 1968, אוחדו הכפרים פישרהודה וקוולקהורן. ב-1 ביולי 1972, פישרהודה שולבה בעיריית אוטרסברג.

נחל ווּמה חוצה את היישוב. שפלת הווּמה של פישרהודה (Fischerhuder Wümmeniederungen) הוכרזה בשנת 2006 כשמורת טבע. באזור זה מוצאים את בית גידולם מיני בעלי חיים וצמחים נדירים.

בשנת 1908, לאחר שהיינריך ברלינג ווילהלם היינריך רוהמאייר  התיישבו במקום, התפתחה פישרהודה למושבת אומנים. עם השנים הצטרפו עוד אומנים רבים למקום, ביניהם: אוטו מודרזון, הצייר הנס בוך , הפסלת והציירת קלרה רילקה-וסטהוף (לאחר שנפרדה מבעלה המשורר ריינר מריה רילקה) ואחיה הצייר הלמוט וסטהוף , המלחין קרל גרסטברגר והסופר דידריך ספקמן . גם אומן הקרמיקה יאן בונטייס ואן ביק הצטרף למושבת האומנים, נישא לאחת מבנותיו של ברלינג, הרקדנית אולגה ברלינג , ועם בת אחרת של ברלינג, האומנית אמלי ברלינג , הקים בשנת 1922 בכפר בית מלאכה לקרמיקה, עם הסימן המסחרי "*Fischerhuder Kunst-Keramik*".

במוזיאון אוטו מודרזון בעיירה שוכן אוסף קבוע של ציורים מאת אוטו מודרזון, והוא מציג גם תערוכות מתחלפות. אגודת האומנות פישרהודה מאחסנת אוסף של יותר מ-250 עבודות של אומני פישרהודה, וגם היא מארחת תערוכות קבועות בעיירה.

"קפה רילקה" פועל כיום בבית בו התגוררה קלרה רילקה-וסטהוף.

## קישורים חיצוניים
* 

קטגוריה:כפר אמנים
קטגוריה:סקסוניה התחתונה
זינוק לאתמול (סדרת טלוויזיה, 2022)

**זינוק לאתמול** (באנגלית: **Quantum Leap**) היא סדרת טלוויזיה אמריקאית מסוגת מדע בדיוני ששודרה ברשת NBC. סדרת הטלוויזיה, שפותחה על ידי סטיבן ליליאן ובריאן ווינברנדט, היא חידוש לסדרה משנת 1989 באותו השם שנוצרה על ידי דונלד בליסאריו. בליסריו, ליליאן ווינברנדט הם מפיקים בפועל. הסדרה מתרחשת בשנת 2022, שלושים שנה לאחר סיום הסדרה המקורית. בסדרה מככב ריימונד לי בתפקיד הראשי החדש ד"ר בן סונג, יחד עם , , ננריסה לי ו. הסדרה עלתה לראשונה ב-19 בספטמבר 2022. בדצמבר 2022 חודשה הסדרה לעונה שנייה בת 13 פרקים, שעלתה לראשונה ב-4 באוקטובר 2023. באפריל 2024, NBC ביטלה את הסדרה לאחר שתי עונות.
## תקציר העלילה
בשנות התשעים  נעלם במאיץ הקפיצה הקוונטית, ומאז לא נודעו עקבותיו. כשלושים שנה לאחר מכן מחלקת ההגנה של ארצות הברית מפעיל מחדש את הפרויקט עם צוות חדש, המנסה לשחזר את המאיץ ולהחזיר את בקט מהעבר. מסיבות לא ידועות, ד"ר בן סונג (ריימונד לי), הפיזיקאי הראשי של הפרויקט החדש, מעלה קוד תוכנה חדש לזיגי, מחשב העל של הפרויקט, ומשתמש במאיץ המשודרג כדי לקפוץ אחורה בזמן מבלי ליידע אף אחד אחר בצוות שלו מדוע. בדיוק כמו בקט, סונג נתקע בעבר, חי את חייהם של אנשים אחרים ומשנה את ההיסטוריה לטובה. עם זאת, נראה כי לקפיצותיו יש מסלול שמוביל אותו לנקודה מסוימת במרחב-הזמן. אדיסון אוגוסטין, עובדת בפרויקט וארוסתו של בן, משמשת כאשת הקשר שלו בפרויקט, הנראית לו כהולוגרמה שרק הוא יכול לראות ולשמוע, בדיוק כפי שעשה אל קלאביצ'י, הצופה בפרויקט הקודם, עבור בקט.

## שחקנים ודמויות

עוד השתתפו בסדרה בתפקידי אורח (רשימה חלקית):

## פרקים

## הפקה
### פיתוח

### ליהוק
ריימונד לי היה השחקן הראשון שלוהק לסדרה, לתפקיד הראשי של ד"ר בן סונג, במרץ 2022. זמן קצר לאחר מכן, אל צוות השחקנים הצטרפו , ננריסה לי,  וקייטלין באסט, בהופעתה הטלוויזיונית הראשונה. לאחר שהוזמנה להופיע בסדרה,  הצטרפה לצוות השחקנים בתפקיד חוזר. בעונה השנייה נוספו שני שחקנים קבועים חדשים לסדרה: אלייזה טיילור ("100") ופיטר גדיוט ("הצהובות").

## שיווק והפצה

## תגובות וביקורות

## פרסים ומועמדויות

## צפייה ביתית
העונה הראשונה שוחררה ב-DVD וב-Blu-ray בארצות הברית ב-13 ביוני 2023. העונה השנייה שוחררה ב-DVD וב-Blu-ray בארצות הברית ב-4 בפברואר 2025. מארז של הסדרה במלואה שוחרר באותו היום.

## קישורים חיצוניים
* 

## הערות שוליים

קטגוריה:NBC: סדרות טלוויזיה
קטגוריה:היסטוריה חלופית בסדרות טלוויזיה
קטגוריה:יוניברסל טלוויזיה: סדרות טלוויזיה
קטגוריה:מסע בזמן בטלוויזיה
קטגוריה:סדרות דרמה אמריקאיות
קטגוריה:סדרות טלוויזיה אמריקאיות שעלו לשידור בשנת 2022
קטגוריה:סדרות מדע בדיוני אמריקאיות
קטגוריה:תוכניות טלוויזיה שמתרחשות בלוס אנג'לס